CELEX: 32022R0103
Language: bg
Date: 2022-01-24 00:00:00
Title: Регламент (ЕС) 2022/103 на Комисията от 24 януари 2022 година за забрана на риболова на атлантическа треска в норвежките води от зони 1 и 2 от страна на кораби, плаващи под знамето на държава — членка на Европейския съюз

27.1.2022   
               
               
                  BG
               
               
                  Официален вестник на Европейския съюз
               
               
                  L 18/1
               
            
         РЕГЛАМЕНТ (ЕС) 2022/103 НА КОМИСИЯТА
         от 24 януари 2022 година
         за забрана на риболова на атлантическа треска в норвежките води от зони 1 и 2 от страна на кораби, плаващи под знамето на държава — членка на Европейския съюз
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1), и по-специално член 36, параграф 2 от него,
         като има предвид, че:
         
                     (1)
                  
                  
                     С Регламент (ЕС) 2021/92 на Съвета (2) се определят квотите за 2021 г.
                  
               
                     (2)
                  
                  
                     Според получената от Комисията информация с улова от запаса на атлантическа треска в норвежките води от зони 1 и 2 от страна на кораби, плаващи под знамето на държава — членка на Европейския съюз, или регистрирани в такава държава, отпуснатата за 2021 г. квота е изчерпана.
                  
               
                     (3)
                  
                  
                     Поради това е необходимо да се забранят определени риболовни дейности за посочения рибен запас,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изчерпване на квотата
            Посочената в приложението квота за риболов на атлантическа треска в норвежките води от зони 1 и 2, отпусната за 2021 г. на държавите — членки на Европейския съюз, се счита за изчерпана от датата, посочена в същото приложение.
         
         
            Член 2
            Забрани
            Считано от указаната в приложението дата се забранява риболовът на посочения в член 1 рибен запас от страна на кораби, плаващи под знамето на държава — членка на Европейския съюз, или регистрирани в такава държава. По-специално се забраняват задържането на борда, преместването, трансбордирането или разтоварването на риба от този запас, уловена от горепосочените кораби след посочената дата.
         
         
            Член 3
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 януари 2022 година.
            
               
                  За Комисията,
               
               
                  от името на председателя,
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 343, 22.12.2009 г., стр. 1.
         
            (2)  Регламент (ЕС) 2021/92 на Съвета от 28 януари 2021 г. за определяне за 2021 г. на възможностите за риболов на определени рибни запаси и групи от рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 31, 29.1.2021 г., стр. 31).
      
      
         
            ПРИЛОЖЕНИЕ
            
                        №
                     
                     
                        25/TQ92
                     
                  
                        Държава членка
                     
                     
                        Европейски съюз (всички държави членки)
                     
                  
                        Запас
                     
                     
                        COD/1N2AB.
                     
                  
                        Вид
                     
                     
                        Атлантическа треска (Gadus morhua)
                     
                  
                        Зона
                     
                     
                        Норвежки води от 1 и 2
                     
                  
                        Дата на въвеждане на забраната
                     
                     
                        18 декември 2021 г.